Lav et referat af nedenstående tekst:

Tekst:
Siden mandag har interesserede kunder måtte gå forgæves til Netto i Vrå. Butikken er nemlig lukket, fordi en ubuden gæst er kommet på besøg. Det oplyser pressechef for Salling Group, Jacob Krogsgaard Nielsen, til TV2 Nord. - Butikken har været lukket siden mandag morgen, da der blev spottet en udbryder. En mus, som det tyder på at være, er på spil, siger han og tilføjer: - Noget kunne tyde på, at det er sket i forbindelse med en varelevering mandag morgen, hvor en medarbejder spotter den før vores åbning. Herefter går der ikke mange minutter, før vi beslutter os for at lukke butikken. Jacob Krogsgaard Nielsen afviser derfor, at musen skulle have haft hjemme på adressen i længere tid uden at være blevet set. Men hvordan kan man være sikker på, at musen er kommet alene? - Vi har fået fortalt, at der kun er en enkel, siger Jacob Krogsgaard Nielsen. Det er vurderingen fra de professionelle skadedyrsbekæmpere, der lige nu arbejder på højtryk for at få bugt med musen. Det er de skrappeste eksperter, der er sat ind for at sætte den ud af spil, forklarer pressechefen. En værdig modstander Men musen har fart under fødderne og lader sig ikke overgive. Derfor har man måttet begrænse dens færden. - Vi har sektioneret butikken, så den bliver skærmet og bevæger sig på et lille område. Frygter man som kunde at være kommet hjem med spor efter musen, kan Jacob Krogsgaard Nielsen berolige. - De varer, som musen potentielt kan have været i, bliver gennemgået og trimmet. Vi har smidt en række uemballerede varer ud, og de varer, som i løbet af de sidste dage er gået på dato, er blevet givet til madspildsorganisationer. Når musen langt om længe vil lade sig indfange, vil man sikre at opfylde alle krav om rengøring og fødevarehåndtering med professionel hjælp, inden butikken igen åbnes for kunderne. Hvornår det sker, vides dog ikke. - Vi krydser fingre for, at vi snart får den fanget, afslutter pressechefen.

Referat:
Jagten er sat ind på at finde musen, der lige nu løber rundt i dagligvarebutikken Netto i Vrå. Det er dog lettere sagt end gjort.